CELEX: 52021PC0668
Language: hu
Date: 2021-10-26
Title: Javaslat A TANÁCS HATÁROZATA a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) keretében a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvhöz (a tengeri kitermelésről szóló jegyzőkönyvhöz) csatolt mellékleteket módosító határozat elfogadásával kapcsolatban az Európai Unió által képviselendő álláspontról

EURÓPAI BIZOTTSÁG
            Brüsszel, 2021.10.26.
            COM(2021) 668 final
            2021/0348(NLE)
            
            Javaslat
            A TANÁCS HATÁROZATA
            a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) keretében a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvhöz (a tengeri kitermelésről szóló jegyzőkönyvhöz) csatolt mellékleteket módosító határozat elfogadásával kapcsolatban az Európai Unió által képviselendő álláspontról
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya a Földközi-tenger szennyezés elleni védelméről szóló egyezmény (a Barcelonai Egyezmény) és jegyzőkönyvei részes feleinek 22. ülésén a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyv (a tengeri kitermelésről szóló jegyzőkönyv) mellékleteit módosító határozat tervezett elfogadásával kapcsolatban az Unió által képviselendő álláspontról szóló határozat.
            
            
               2.A javaslat háttere
            
            
               2.1.A Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyv
            
            
               A földközi-tengeri cselekvési terv keretében elfogadott Barcelonai Egyezmény és annak hét jegyzőkönyve képezik a Földközi-tengerre vonatkozó legfontosabb jogilag kötelező erejű többoldalú regionális környezetvédelmi megállapodást.
            
            
               A Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyv (a tengeri kitermelésről szóló jegyzőkönyv) a Barcelonai Egyezmény hét jegyzőkönyvének egyike. A jegyzőkönyv a Földközi-tengeren zajló olaj- és gázipari tevékenységek különböző vetületeivel foglalkozik, és intézkedéseinek célja csökkenteni a tenger szennyezését az ilyen tevékenységek valamennyi szakaszában, valamint reagálni a tengerszennyezéssel járó balesetekre, mind felelősségi, mind kompenzációs szempontból.
            
            
               Az Európai Unió a jegyzőkönyv részes fele
                  1
               . 
            
            
               2.2.A Barcelonai Egyezmény és jegyzőkönyvei részes feleinek ülése  
            
            
               A Barcelonai Egyezmény és jegyzőkönyvei részes feleinek ülésein az Egyezmény és a jegyzőkönyvek szerződő feleit képviselő miniszterek és vezető tisztviselők vesznek részt.
            
            
               A tengeri kitermelésről szóló jegyzőkönyv 31. cikke szerint a Barcelonai Egyezmény bármely jegyzőkönyvére vonatkozó rendelkezések e jegyzőkönyvre is alkalmazandók.
            
            
               A Barcelonai Egyezmény 25. cikkének megfelelően az Európai Unió (az Unió) az egyezményben és annak egy vagy több jegyzőkönyvében részes tagállamai számával egyenlő számú szavazattal gyakorolja szavazati jogát. Az Unió nem szavaz abban az esetben, ha tagállamai gyakorolják saját szavazati jogukat, és fordítva. 
            
            
               A Barcelonai Egyezmény 22. cikke értelmében bármely jegyzőkönyv módosítását az adott jegyzőkönyv szerződő feleinek háromnegyedes többsége támogatásával kell elfogadni.
            
            
               2.3.A Barcelonai Egyezmény és jegyzőkönyvei részes feleinek 22. ülésén elfogadandó jogi aktus
            
            
               2021. december 7. és 10. között tartandó 22. ülésükön a Barcelonai Egyezmény és a tengeri kitermelésről szóló jegyzőkönyv szerződő felei, amely a Földközi-tengeren zajló olaj- és gázipari tevékenységek különböző vetületeivel foglalkozik, és az ilyen tevékenységek valamennyi szakaszában foglalkozik a tengerszennyezés csökkentésével, valamint reagál a tengerszennyezéssel járó balesetekre (a tervezett jogi aktus).
            
            
               A javasolt módosítások a kontinentális talapzat és tengerfenék védelmével foglalkozó jegyzőkönyv I., II., III., IV. és VIIA. mellékletét érintik, céljuk összehangolni ezeket a globális és regionális szinten a tengeri kitermelési tevékenységek terén elért jelentős szabályozási, tudományos és technikai fejleményekkel, köztük a földközi-tengeri cselekvési terv barcelonai egyezményi rendszere fejlődésével.
            
            
               A tengeri kitermelésről szóló jegyzőkönyvhöz csatolt mellékletek módosításai a Barcelonai Egyezmény 29. cikke értelmében kötelező érvényűek lesznek az Unióra nézve.  
            
            
               3.Az Unió által képviselendő álláspont
            
            
               Az Unió már számos alkalommal elismerte a Földközi-tenger biodiverzitása és ökoszisztémái védelmének szükségességét, a nemzeti joghatóságokon kívül eső tengeri területek vonatkozásában is.
            
         
         
            
               A tengeri kitermelésről szóló jegyzőkönyv mellékletei módosításainak köszönhetően e mellékletekben tükröződni fognak a tengeri kitermelési tevékenységek terén globális és regionális szinten elért jelentős szabályozási, tudományos és technikai fejlemények, köztük a földközi-tengeri cselekvési terv barcelonai egyezményi rendszerének fejlődése, és különösen az ökoszisztéma-alapú megközelítés alkalmazásával és a fenntartható fogyasztás előmozdításával kapcsolatos fejlemények.
            
            
               A Barcelonai Egyezmény és jegyzőkönyvei részes feleinek 22. ülésére tekintettel meg kell határozni az Unió álláspontját az említett mellékleteket módosító tervezett jogi aktusról. A módosítások a Barcelonai Egyezmény 29. cikke értelmében kötelező érvényűek lesznek az Unióra nézve. Mivel a mellékletek módosításai naprakésszé fogják tenni a Földközi-tenger védelmére vonatkozó követelményeket, módosítva az Unió nemzetközi kötelezettségeit és törekvéseit, és javítják a környezet védelmét, javasolt, hogy az Unió támogassa a tervezett jogi aktus elfogadását.
            
            
               4.Jogalap
            
            
               4.1.Eljárási jogalap
            
            
               4.1.1.Alapelvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése rendelkezik határozatok elfogadásáról „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok.
            
            
               4.1.2.A jelen esetre történő alkalmazás
            
            
               A Barcelonai Egyezmény és jegyzőkönyvei részes feleinek ülése egy megállapodással, a Barcelonai Egyezménnyel létrehozott szerv.
            
            
               A tervezett jogi aktus módosítani fogja a Barcelonai Egyezmény egyik jegyzőkönyve, nevezetesen a tengeri kitermelésről szóló jegyzőkönyv mellékleteit, ezért elfogadásával joghatással bíró jogi aktus jön létre. 
            
            
               A tervezett jogi aktus nem egészíti ki és nem módosítja a Barcelonai Egyezmény intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Alapelvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
            
               A tervezett jogi aktus elsődleges célkitűzése és tartalma a környezet védelmével kapcsolatos.
            
            
               Ezért a javasolt határozat anyagi jogalapja az EUMSZ 192. cikkének (1) bekezdése.
            
            
               4.3.Következtetés
            
            
               A javasolt határozat jogalapja az EUMSZ 192. cikkének (1) bekezdése, összefüggésben az EUMSZ 218. cikkének (9) bekezdésével.
            
         
         
            
               2021/0348 (NLE)
            
            
               Javaslat
            
            
               A TANÁCS HATÁROZATA
            
            
               a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) keretében a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvhöz (a tengeri kitermelésről szóló jegyzőkönyvhöz) csatolt mellékleteket módosító határozat elfogadásával kapcsolatban az Európai Unió által képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)A Földközi-tenger szennyezés elleni védelméről szóló egyezménynek (a Barcelonai Egyezménynek) a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvét (a tengeri kitermelésről szóló jegyzőkönyvet) az Unió az 2013/5/EU tanácsi határozattal
                  2
                kötötte meg, és az 2013. március 29-én lépett hatályba. 
            
            
               (2)A Barcelonai Egyezmény 18. cikke értelmében a Barcelonai Egyezmény és jegyzőkönyvei részes feleinek ülése fogadhatja el az egyezmény jegyzőkönyveinek módosításait.
            
            
               (3)2021. december 7. és 10. között tartandó 22. ülésükön a Barcelonai Egyezmény és jegyzőkönyvei szerződő felei a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyv mellékleteit módosító határozatot terveznek elfogadni.
            
            
               (4)Meg kell határozni a Barcelonai Egyezmény és jegyzőkönyvei részes feleinek ülésén az Unió által képviselendő álláspontot, mert az említett határozat módosítani fogja a tengeri kitermelésről szóló jegyzőkönyv mellékleteit, amelyek jogilag kötelező erejűek az Unióra nézve.
            
            
               (5)Mivel a mellékletek tervezett módosításai naprakésszé fogják tenni a Földközi-tenger védelmére vonatkozó követelményeket, kihatnak az Unió nemzetközi kötelezettségeire és törekvéseire, valamint javítják a környezet védelmét, javasoljuk, hogy az Unió támogassa a határozat elfogadását,
            
            
               ELFOGADTA EZT A HATÁROZATOT:
            
            
               1. cikk
            
            
               A Barcelonai Egyezmény és jegyzőkönyvei részes feleinek 22. ülésén az Unió támogatja a Földközi-tengernek a kontinentális talapzat és tengerfenék, illetve az ezek alatti altalaj feltárásából és kiaknázásából eredő szennyezése elleni védelméről szóló jegyzőkönyvhöz (a tengeri kitermelésről szóló jegyzőkönyvhöz) csatolt mellékleteket módosító határozat elfogadását.
            
            
               2. cikk
            
            
               Ennek a határozatnak a Bizottság a címzettje.
            
            
            
               
                     a Tanács részéről
               
            
         
         
            
               
                     az elnök
               
            
         
         
            
                  
                     (1)
                  
                        HL L 4., 2013.1.9., 13. o.
               
               
                  
                     (2)
                  
                        HL L 4., 2013.1.9., 13. o.